Mnyoo-mjeledi
Minyoo-mjeledi wana sehemu nyembamba ya mbele yenye umio na sehemu fupi na nene zaidi ya nyuma. Minyoo hao pinki-nyeupe wamo kama uzi kupitia kiwambo-ute. Wanajiambata na kidusiwa kwa sehemu yao nyembamba ya mbele na hujilisha kwa vinyaa vya tishu badala ya damu. Majike ni wakubwa kuliko madume: urefu wa takriban mm 35-50 kulinganishwa na mm 30-45. Majike wana sehemu ya nyuma nyofu na butu kulinganishwa na wenzao wa kiume wenye sehemu ya nyuma iliyoviringishwa. Dume ana kiunzi kama sindano kinachotokeza kupitia ala ya mviringo yenye miiba na ambayo hutumiwa katika kupandana. Mayai yao bainifu yana umbo la kipipa na rangi ya hudhurungi, na yana kivimbe kwenye ncha zote mbili.